Document ID: /roh_data/filtered/fineweb-2-filterrobots_roh.jsonl.gz/34122

Uss èsi cler cura ch’il Tour de France è: dals 29 d’avust fin ils 20 da settember. Quai ha communitgà l’organisatur da l'occurrenza ASO. Areguard las etappas na midia nagut. Oriundamain avess il Tour de France gì lieu quest onn dals 27 da zercladur fin ils 19 da fanadur.
Ils organisaturs han stuì spustar il Tour de France pervi da la crisa da corona. Ier ha il president franzos Emmanuel Macron prolungà las mesiras e scumandà tut las occurrenzas grondas fin ils 11 da fanadur.